Flikkeid stasjon

Flikkeid stasjon på Flekkefjordbanen åpnet som Flikeid stoppested samtidig med banestrekningen Egersund–Flekkefjord den 1. november 1904. Statusen ble oppgradert til stasjon i 1912, og navnet ble skrevet Flikkeid fra 1921. I 1933 ble Flikkeid nedgradert til holdeplass. Kilometringen ble justert fra 8,56 til 8,58 km i 1987. Den 1. januar 1991 opphørte trafikken på strekningen.

Stasjonsbygningen som en gang stod på Flikkeid, ble tegnet av Paul Armin Due og oppført til åpningen. Den ble revet i 1970. Samme tegninger har vært brukt for en rekke andre stasjonsbygninger, som sies å være av Flikkeid-typen. Dissse er med enkelte variasjoner oppført ved Gjøvikbanen (Nittedal, Grua, Reinsvoll og Raufoss), Bergensbanen (Grindvoll, Torpo, Geilo, Geilo og Urdland) og Arendalsbanen (Rise og Froland) samt Lørenskog på Hovedbanen.

På 2020-tallet står bare et leskur ved plattformen. Litt sørøst for den står fortsatt det gamle vanntårnet, som er av samme type som ved Rise stasjon, og en banebu.

Referanser

Litteratur

Eksterne lenker 

 Flekkefjordbanen.com

Jernbanestasjoner på Flekkefjordbanen
Nedlagte jernbanestasjoner i Norge
Jernbanestasjoner i Agder
Samferdsel i Flekkefjord
Jernbanestasjoner åpnet i 1904
Jernbanestasjoner nedlagt i 1991